مصر للغزل والنسيج

شركة مصر للغزل و النسيج اتاسست سنه 1927 كواحده من شركات بنك مصر. براس مال 300,000 جنيه انزاد تدريجيا فبقى سنة 1958 اربع ملايين جنيه, و الشركه بشارع طلعت حرب بمدينه المحله الكبرى بجمهوريه مصر العربيه.

 تاريخ 
مصانعها كانت على مساحه قدرها 32 فدان و انزادت لـ 580 فدان بتشغل الاقسام الانتاجيه 335 فدان و الباقى المنشآت الاجتماعيه بعدها وصلت دلوقتى مساحتها  1000 فدان و بتضم مدن للعمال الاولى و التانيه و مناطق اسكان فى منشيه البكرى و الزهراء و ب فيها  اول مدينه رياضيه و ترفيهيه فى الدلتا.

بدات شركه مصر للغزل و النسيج انتاجها سنه 1930م و كان عدد مغازلها 12,200 مغزل وصلت 300,000 مغزل تضمهم سته مصانع للغزل.

 دلوقتى 
كانت الشركه بتحتوى ف بدايتها 484 نول للنسيج و دلوقتى 5000 نول بتضمهم عشر مصانع للنسيج بتستهلك حوالى مليون قنطار من القطن تمثل 25% من اجمالى الاستهلاك الكلى للجمهوريه.

كمان فيه بالشركه اربع مصانع للهدوم الجاهزه انتاجها 5.1 مليون قطعه فى السنه و عدد العاملين بالشركه 24,000 عامل و موظف و 3,000 عامل مؤقت, و بالشركه ست مراكز للتدريب المهنى لرفع الكفايه الانتاجيه.

حرصت الشركه من انشائها انها توفر للعاملين بيها اكبر قسط من الخدمات فعملت لبهم المساكن الصحيه و الملاعب الرياضيه و مطعم و نادى للعاملين ببها كمان لعلاجهم مستشفى على اعلى مستوى, كمان مغاسل و حمامات و مسارح و سينما للترفيه عن العاملين و مكتبه مزوده بالمؤلفات العربيه و العالميه فى سبيل رعايه العاملين و ابنائهم صحيا و ثقافيا و رياضيا.

بتمثل الشركه اليوم واحد من اكبر التحديات بالنسبه لسياسه الخصخصه اللى بتتبعها الحكومه المصريه الحاليه

بتحتوى الشركه على برج ساعه شركه مصر للغزل والنسج واحد من اهم معالم مدينه المحله الكبرى, و بتضم الشركه ملعب المحله الخاص بنادى غزل المحله.

 لينكات برانيه 

 مصادر 

تصنيف:شركات مصريه
تصنيف:شركات